TOP NEWS: બુરાડી કેસ - 'દિલ્હી પોલીસે 'લેડી તાંત્રિક'ની અટકાયત કરી\nબુરાડીના હરિત વિસ્તારમાં ગીતા માતા તરીકે ચર્ચિત છે. પૂછતાછ દરમિયાન તેમના નિવેદનોમાં વિરોધાભાસ જણાયો હતો. ગીતા કોન્ટ્રાક્ટર કુંવર પાલના પુત્રી છે. કુંવરપાલે જ મૃતક ભાટિયા પરિવારનું ઘર બનાવ્યું હતું, જ્યાં દિવાલમાં 11 પાઇપ નાખવામાં આવ્યા હતા. 

આ પહેલાં ગુરુવારે એક સ્ટિંગ ઓપરેશનમાં ગીતાએ દાવો કર્યો હતો કે સાતમી જુલાઈએ ભાટિયા પરિવાર તાંત્રિક વિદ્યા માટે તેમને મળવાનો  હતો, પરંતુ એ પહેલાં જ પરિવારનું મૃત્યુ થઈ ગયું.  

ગીતા પરિણીત છે અને સાસરીમાં રહે છે. ગીતાએ તાંત્રિકવિધિમાં સંડોવણીનો ઇન્કાર કર્યો છે. બે કારણોસર ક્રાઇમ-બ્રાન્ચે ગીતા પર ધ્યાન કેન્દ્રિત કર્યું છે. 

એક તો ગીતાએ સ્ટિંગ ઓપરેશનમાં ચોંકવાનારું નિવેદન આપ્યું હતું. બીજું એ કે મૃતક લલિત ભાટિયાએ છેલ્લો કોલ કોન્ટ્રાક્ટરને કર્યો હતો. 

ઓબીસીમાંથી પાટીદારોને અનામત નહીં

અલ્પેશ ઠાકોર

'દિવ્યભાસ્કર'ના અહેવાલ અનુસાર કોંગ્રેસના ધારાસભ્ય અલ્પેશ ઠાકોરે એક નિવેદનમાં કહ્યું કે પાટીદારોને ઓબીસીમાં અનામત નહીં મળે.

ગુરુવારના રોજ પાટીદાર નેતા હાર્દિક પટેલ અને અલ્પેશ ઠાકોરે ભેગા થઈને દારૂના અડ્ડાઓ પર દરોડા પાડ્યા હતા.

પરંતુ પાટીદાર અનામત મુદ્દે અલ્પેશ ઠાકોરનો સૂર વિરોધાભાસી છે.

જ્યારે બીજી તરફ હાર્દિક પટેલે આ નિવેદન મામલે પ્રિતિક્રિયા આપતાં કહ્યું કે અલ્પેશ ઠાકોરના નિવેદનનું કોઈ મહત્ત્વ નથી.

જો કોંગ્રેસ આવું કંઈક કહેશે તો તેઓ લડાઈ લડશે.

હાર્દિક પટેલે કહ્યું, "અલ્પેશ ઠાકોરનું વ્યક્તિગત નિવેદન છે. જો કોંગ્રેસ આવું કંઈક કહેશે તો પાટીદાર આંદોલન બાબતે જે કરવાનું હશે તે કરીશ."

તમે આ વાંચ્યું કે નહીં?

મોદી સરકારના કેન્દ્રીય મંત્રીએ કર્યું હત્યારાઓનું સ્વાગત?

કેન્દ્રીયમંત્રી જયંત સિંહા

'એનડીટીવી'ના અહેવાલ અનુસાર ઝારખંડમાં કેન્દ્રીયમંત્રી જયંત સિંહાએ એક મીટના વેપારીની કથિતરૂપે હત્યા કરનારા 8 લોકોનું હાર પહેરાવીને સ્વાગત કર્યું હતું.

અત્રે નોંધવું રહ્યું કે ગત વર્ષે આઠ વ્યક્તિને વેપારીની હત્યા માટે કોર્ટ માટે દોષિત ઠેરવવામાં આવ્યા હતા.

મંત્રીએ તેમના નિવાસસ્થાને આ આઠ વ્યક્તિનું સ્વાગત કરતી તસવીર બહાર આવતા સમગ્ર વિવાદ થયો છે.

ગત વર્ષે 30 જૂનના રોજ અલીમુદ્દીન નામના વેપારીને માર મારીને મોતને ઘાટ ઉતારી દેવામાં આવ્યા હતા.

જેમાં ભાજપના સ્થાનિક નેતા સહિત કુલ 11 વ્યક્તિને સજા કરવામાં આવી હતી.

વેપારીને તેની કારમાંથી બહાર ખેંચીને માર મારવામાં આવ્યો હતો અને ગૌહત્યાની શંકાએ આવું...\n\ntl;dr:
નવભારત ટાઇમ્સના અહેવાલ પ્રમાણે, દિલ્હીના બુરાડીમાં 11 લોકોના સામૂહિક મૃત્યુ વિશે રહસ્ય અકબંધ છે ત્યારે શુક્રવારે આ કેસમાં નવો વળાંક આવ્યો હતો. ક્રાઇબ બ્રાન્ચે 'તંત્રવિદ્યા'ની આશંકામાં કોન્ટ્રાક્ટરની દીકરીની અટકાયત કરીને તેની પૂછપરછ કરી હતી.